Referat fra elevrådsmøte 15.05.2023
Tilstede:
4. trinn: Oda
5. trinn: Lucas og Sofie
6. trinn: Erik og Sigmund
7. trinn: Nora og Sebastian

**Sak 1**Vanndag:
Elevrådet planlegger å ha en vanndag i slutten av mai. Eksakt dato bestemmes ut fra værmeldingen, da vi er avhengig av varmt vær denne dagen. Planen er at elevene skal få delta i en vannkrig. Det blir to klasser mot hverandre. Utstyr er ketchup- eller sennepsflasker fylt med vann. Vi ber derfor om at hver klasse samler inn tomme ketchup- eller sennepsflasker til å bruke i vannkrigen.

Todda-talenter:
Elevrådet planlegger å arrangere Todda-talenter fredag 9. juni, da dette er noe mange elever ved skolen har ytret ønske om. Vi har snakket med Odd Tore. Han kan være med å legge til rette for gjennomføring (lyd, lys osv), men dette forutsetter at han får nedsatt tid til dette. Kirsti kan også hjelpe til. Odd T ser for seg at hver klasse har max to bidrag hver til arrangementet. Dersom det er noen klasser som har mange bidrag, må disse selv velge hvilke to som går videre til hovedarrangementet. Det vil bli audition en uke før arrangementet. Her sjekker man om elevene kan tekst til sanger, dansetrinn til dans osv, slik at de som skal delta stiller forberedt.

**Sak 2**
Saker fra elevråd:
Ønsker
- permanent hinderløype i skolegården
- popcornmaskin
- labyrint
- kantine på skolen
- fri fotballbane for alle
- tube-sklie (slik man ikke blir våte om det regner)
- insektsglassbur
- ronser i dekkjungelen
- at bua er åpen i friminuttene (4. og 5. klasse kan stå i bua)
- splitte 6. og 7. klasse på fotballbanen, slik at de har banen hver for seg
Det er fremdeles grisete på toalettene. Elevrådet foreslår at det lages do-regler. Alle klassene går gjennom disse og snakker om renslighet.

**Sak 3**
Høring for elevråd - gatebruksplan for Posebyen:
Elevrådet skal på høring i Rådhuset (eller tilstøtende dialogrom) tirsdag 30. mai, kl. 09.30 - 10.30. Vi møter Nina Tveit i Rådhuskvartalet.

Referent Bente, elevrådskontakt